ມີການຮຽກຮ້ອງໃຫ້ລີເບຍ ຕັ້ງລັດຖະບານ ທີ່ຮວມເອົາທຸກຝ່າຍ (ເບິ່ງວີດີໂອ)
ສະຫະພາບອາຟຣິກາ ຮຽກຮ້ອງໃຫ້ລີເບຍ ສ້າງຕັ້ງລັດຖະບານ ໄລຍະຂ້າມຜ່ານ ທີ່ມີທຸກພັກຝ່າຍເຂົ້າຮ່ວມນຳ
ສະຫະພາບອາຟຣິກາ ຮຽກຮ້ອງໃຫ້ມີການສ້າງຕັ້ງລັດຖະບານໄລຍະຂ້າມຜ່ານ ທີ່ຮວມເອົາ ທຸກພັກຝ່າຍເຂົ້າຮ່ວມຢູ່ໃນລີເບຍ ແຕ່ກໍຍັງບໍ່ເຖິງຂັ້ນ ກັບປະເທດມະຫາອຳນາດອື່ນໆຂອງ ໂລກ ທີ່ໄດ້ຮັບຮູ້ສະພາໄລຍະຂ້າມຜ່ານຫຼື TNC ຂອງພວກຝ່າຍຄ້ານລີເບຍຢ່າງເປັນທາງ ການແລ້ວນັ້ນ ສະພາສັນຕິພາບແລະຄວາມໝັ້ນຄົງຂອງສະຫະພາບອາຟຣິກາໄດ້ປະກາດກ່ຽວກັບການຕັດ ສິນໃຈດັ່ງກ່າວໃນວັນສຸກວານນີ້ ຫຼັງຈາກກອງປະຊຸມສຸດຍອດສຸກເສີນກ່ຽວກັບລີເບຍທີ່ເອທິ ໂອເປຍ ຫຼາຍປະເທດໃນອາຟຣິກາ ມີຄວາມສຳພັນມາເປັນເວລາດົນນານກັບຜູ້ນຳລີເບຍ ທ່ານ Mo- ammar Gadhafi ແຕ່ພວກນັກການທູດຕາເວັນຕົກທີ່ໄປຮ່ວມກອງ ປະຊຸມສະຫະພາບອາ ຟຣິກາກ່າວວ່າ 20 ປະເທດໃນອາຟຣິກາໄດ້ຮັບຮູ້ສະພາປົກຄອງໄລຍະຂ້າມຜ່ານຂອງພວກ ກະບົດລີເບຍ ທີ່ໄດ້ເຂົ້າຢຶດເອົານະຄອນຫຼວງຕຣີໂປລີໃນສັບປະດານີ້ ຂະນະດຽວກັນ ຜູ້ນຳຂອງສະພາໄລຍະຂ້າມຜ່ານ ທ່ານ Mahmoud Jibril ກ່າວວ່າ ຊ່ອງ ທາງດຽວເທົ່ານັ້ນທີ່ກຸ່ມຂອງທ່ານຈະສາມາດປະສົບຄວາມສຳເລັດໄດ້ ກໍຕໍ່ເມື່ອປະຊາຄົມນາໆ ຊາດປ່ອຍຊັບສົມບັດທັງໝົດທີ່ຖືກຢຶດໄວ້ ໃນລະຫວ່າງທີ່ທ່ານ Gadhafi ປົກຄອງປະເທດຢູ່ ນັ້ນ ທ່ານກ່າວໃນມື້ວານນີ້ວ່າ ພວກຝ່າຍຄ້ານຕ້ອງການເງິນເພື່ອສືບຕໍ່ໃຫ້ການບໍລິການຂອງລັດ ຖະບານແລະຈ່າຍເງິນເດືອນໃຫ້ພວກລັດຖະກອນ ນອກນັ້ນໂຄສົກຂອງກະຊວງການຕ່າງປະເທດຝຣັ່ງທ່ານ Bernard Valero ກ່າວໃນມື້ວານ ນີ້ວ່າ ຝຣັ່ງຢາກເຫັນຊັບສົມບັດຂອງທ່ານ Gadhafi ຖືກນຳໄປແຈກຢາຍ ໃຫ້ແກ່ປະຊາຊົນ ລີເບຍ ຝຣັ່ງແມ່ນມະຫາອຳນາດປະເທດທຳອິດທີ່ຮັບຮູ້ສະພາໄລຍະຂ້າມຜ່ານຂອງພວກກະ ບົດລີເບຍ